Wikipedia 


Kornysk 


Kornysk (Kornysk: Kernowek; Ingelsk: Cornish) is in Keltyske taal ut Cornwall. De taal is 
nan besibbe oan it Welsk en it Bretonsk. It wie sirka 1800 utstoarn, mar is yn de tweintigste 
iuw wer keunstmjittich ta libben brocht. John Davey fan Zennor wurdt as de leste 
oarspronklike sprekker fan it Kornysk beskoge; hy stoar yn 1891. 

De lest bekende persoan dy't allinnich Kornysk sprekke koe is, nei't men tinkt, Chesten 
Marchant, dy't yn 1676 stoar yn Gwithian. It is net bekend hoenear't hja berne is. William 
Scawen skriuwt yn + 1680, dat Marchant mar in bytsje begryp fan it Ingelsk hie (en dat hja 
twaris troud west hat).*^^^ 

It brief fan William Bodinar ut 1776 is wierskynlik it lest skreaune Kornysk troch in 
oarspronklik Kornysk sprekkende persoan.De tekst is ek nijsgjirrich foar sosjologen omdat 
Bodinar it hat oer de doetiidske posysje fan it Kornysk. 



De grins fan it Kornysk ferskode 
tusken 1300-1750, de befolking 
naam starichoan it Ingelsk as 
deistige taal oer. 


Om 1900 hinne untwikkele Henry Jenner syn ferzje fan wat hy lenheids Kornysk 
basearre him op in lyts tal midsiuwske toanielstikken; dit hat laat ta in yn 1958 
ferskynd learboekje, Cornish for All, skreaun troch Jenner syn neifolger Robert 
Morton Nance . 

Anno 2005 wurdt de taal troch inkelde tuzenen minsken sprutsen en binne der 
sels guons fan under de tritich jier dy't mei it Kornysk grutbrocht binne. It 
meastepart fan dizze Kornysk sprekkers kinne in ienfaldich petear yn de taal 
halde. Fierders binne der radiostjoerders, kranten en films mei dielen yn 't 
Kornysk te fergelykjen mei it Frysk yn de Ljouwerter Krante) en der bestiet in 
beskaat poarsje literatuer, foaral gedichten yn de taal. An Gannas is it ienige 
folsleine tydskrift yn it Kornysk. Yn 2002 hat de Eur opeesk e Uny it Kornysk as 
offisjele minderheidstaal erkend. 

Professor Glanville Price kritisearre de weropstanning fan dizze taal, mei as Cornwall yn 't Kornysk en Ingelsk 
ienfaldige reden dat sy faaks foar de helte optocht is. Oan de iene kant sprekt it 
fansels dat der wurden foar moderne apparatuer en produkten utfun wurde 

moasten, oan de oare kant binne de boarnen der't men de grammatika op basearre sa fragmintarysk, dat in protte grammatikale 
foarmen op wierskynlikheidsredenearingen en op fergelikingen mei besibbe talen reste. Boppedat rekonstruearre men de taal oan de 
han fan literatuer ut de bloeitiid, dat wol sizze mei teksten fan foar it teloargean en de marginalisearring dy't al om 1300/1350 ynset 
weze moat. Tusken dy perioade en de dea fan John Davey fan Zennor leit in hiaat fan inkelde iuwen, der't hast gjin literatuer yn 
fuortbrocht waard. Sa redenearre hat Price it leaver oer 'Korsk' ynstee fan 'Kornysk'. 


Neist unwissens oer de grammatika is ek de oarspronklike utspraak net wier bekend. Men moat dan ek feststelle dat it moderne 
rekonstruearre Kornysk op syn best ynspirearre is troch it oarspronklike Kornysk. 

Farianten 


Der binne fjouwer farianten fan it Kornysk, dy't meast ferskille troch de wize fan rekonstruksje: 

■ It feriene Kornysk (Kernewek Unyes), waard untwurpen troch Robert Morton Nance en A.S.D. Smith; in wurdboek 
waard yn 1929 publisearre. 

■ Modern Kornysk (Kernuack Nowedga), troch Richard Gendall yn it begjin fan de jierren 1980 ; it brukt de op it Ingelsk 
basearre ortografy ut de 17e en 18e iuw. 


















■ Algemien Kornysk (Kernewek Kemmyn), troch Ken George (1986). 

■ Op 'en nij Feriene Kornysk (Kernowek Unys Amendys), is in oanpassing oan nijer ynsjoch troch Nicholas Williams yn 
1997. 


Priuwke fan it Kornysk 


De stavering en utspraak neffens 

de Standert Skraune Foarm: 



Kornysk 

Ynternasjonaal Fonetysk Alfabet 

Ingelsk 

Frysk 

Myttin da 

[['mittin 'da:if 

"good morning" 

'(Goe)moarn' 

Dydh da 

[['di:a 'da:]f 

"good day" 

'(Goe)dei' 

Fatia genes? 

[['fatia 'genes]]^ 

"how are you?" 

'Hoe giet it mei 
jo?' 

Yn poynt da, meur ras 

[[in 'pojnt 'da: moe:r 'ra:s]]^ 

"Well, thank you" 

'Goed, tanke'. 

Py eur yw? 

[[' pi; ' oe: r iw]]^ 

"What time is it?" 

'Hoe let is it?' 

Ple'ma Rysrudh, mar pleg? 

[['pis: ma: 'rizry6mar 'plsig]]'^ 

"Where is 
Redruth please?" 

"Wer leit 
Redruth?' 

Yma Rysrudh ogas dhe 
Gambron, heb mar! 

[[I'ma: 'rizry6 'ogasSe ' gambron hsb ' 

"Redruth is near 
ma: r]]^ Camborne, of 
course!" 

'Redruth leit by 

Camborne 

fansels'. 


Keppeling om utens 

■ * 

[https://www.academia.edu/5323710/A_Brief_History_of_the_Cornish_LanguageJts_Revival_andJts_Current_Status 
Ferdinand, Siarl (2013). Brief History of the Cornish language, its Revival and its Current Situation. "E-Keltoi", Vol. 2, 

2 Dec. pp. 199-227] 

■ (in) Website Omniglot - Skiednis fan it Kornysk (http://www.omniglot.com/writing/cornish.htm) (augustus 2007) 

■ (in) Website Cornish Language Fellowship - It Kornysk Online (http://www.cornish-language.org/English/Default.asp) 
(augustus 2007) 

■ (in) Webstee Cornish Language Partnership Maga (http://www.magakernow.org.uk/index.aspx?articleid=39262) 
(augustus 2007) 

■ Kornyske Wikipedy (https://kw.wikipedia.org/wiki/Pennfolen) 

■ Wikiwurdboek-side - Kornysk 

Referinsjes 

1. Ellis, P. B. (1974) The Cornish Language. Londen: Routledge; s. 80 

2. corpus.kernewek.cymru247.net (http://corpus.kernewek.cymru247.net/wb.txt) 


Untfongen fan "https://fy.wikipedia.org/w/index.php?title=Komysk&oldid=1003530" 


Dizze side is it lest bewurke op 19 jul 2020 om 03.52. 

De tekst is beskikber under de lisinsje Creative Cornmoris Nammeferrnelding-Lyk diele; der kinne oanfoljende betingsten fan tapassing weze. 
Sjoch de Ge bruksb etingsten fear mear ynformaasje. 







